Samira Bawumia

**Samira Bawumia** (née **Ramadan**) (dem born am 20 August 1980) be Ghanaian politician wey serve as de Second Lady of Ghana from 2017 to 2025. She marry de former Vice-President of Ghana, Mahamudu Bawumia. Na she receive de Ghanaian Women Association of Georgia Global Humanitarian Award, an honor from de Atlanta City Council, wey na dem sanso recognize am by de Macon Bibb country.  She graduate from de University of London plus a bachelor’s degree insyd law.

## Ein Early life
Dem born Bawumia insyd 1980 den she be de only daughter of Alhaji Ahmed Ramadan, de former National Chairman of de People’s National Convention (PNC), den Hajia Ayesha Ramadan.

## Ein Education
Bawumia begin her ein education for de Answarudeen Islamic School insyd Fadama wey she move to Alsyd Academy insyd Dzorwulu, Accra. She den continue ein studies for Akosombo International School (AIS) wey she attend senior secondary education for Mfantsiman Girls' Secondary School insyd Saltpond insyd de Central Region of Ghana.

Bawumia hold Bachelor for Arts degree, Social Science insyd law, Sociology den Technology from de Kwame Nkrumah University of Science and Technology (KNUST). At de Ghana Institute of Management and Public Administration (GIMPA) wey she take ein postgraduate studies, she get award as de Best Student insyd Master of Business Administration (MBA) insyd de year 2012. 

Insyd March 2023, Bawumia announce on top of ein Instagram handle plus graduation photos dat she graduate from the University of London, UK plus Bachelor's degree insyd Law. She indicate dat despite de COVID-19 pandemic, she take advantage of de online programme dem dey offer by de UK institution by enrolling insyd law degree. 

She be multi-lingual, fluent insyd Hausa language, Fulani, Ewe, de Ga language, Twi, Fanti, den Mamprusi.

## Humanitarian Works Wey Ein Do
Samira Bawumia na de founder and CEO of Samira Empowerment & Humanitarian Projects (SEHP), wey be one not-for-profit organization wey she set up to empower people wey no get plenty for Ghana through different social projects wey go better their lives. For November 2019, she give library books go Police Basic Schools for de country to make children dey get de habit to read. Dis one na part of her 'Library in the Box' project wey aim be to make books dey available for schools. She start also de Samira Bawumia Literature Prize to encourage and honour writers and creatives wey get between 15 and 25 years old. De first winners of de prize dem get crown for de Fitzgerald wey dey Accra on Monday, 27 July 2020.

De SEHP dey also committed to empower women. De organization don champion different visions and don put money and effort for educating and empowering women. One project wey stand out na "Needles4Girls", wey she enroll about 2,500 girls for fashion schools all over de country, with de aim to empower dem by giving dem better way to make money. Ein don also give 3,000 Ghana cedis each go 70 women wey dey de Greater Accra Region of Ghana to support their trading work. Bawumia dey believe say giving women opportunities fit empower dem make dem fit contribute well to de economy of Ghana.

## Politics
Samira Bawumia start dey popular for political scene when her husband, Mahamadu Bawumia, become running mate of Nana Akufo-Addo of de New Patriotic Party (NPP) for de 2016 election. From den, she don dey active dey support her husband wey, after NPP win de election, become Vice President of Ghana. NPP come win again for 2020, den Samira husband get sworn in as Vice President for second term.

For de months wey lead to de 2020 elections, as Second Lady of de Republic, she dey campaign all over de country dey urge voters make dem vote for de New Patriotic Party and her husband as Vice-President for second term, She also dey call de NPP party make dem unite for de upcoming elections make dem fit retain victory.

For 2021, Bawumia and de First Lady of de Republic of Ghana, Rebecca Akufo-Addo, reject new emoluments wey Article 71 office holders suppose collect, wey include spouses of de Vice-President and President of Ghana. Dem come return all de salaries wey dem don collect since 2017.

For May 2023, Bawumia and de NPP carry campaign go Kumawu to support de Member of Parliament aspirant wey dey run on de party ticket make dem win de seat.

## Ein life matter
Bawumia be married to former Vice Pee of Ghana, Mahamudu Bawumia, wey dem get 4 kiddies. Na she gain widespread attention for de 2016 Ghanaian Parliamentary den Presidential election season. She advocate against corruption den de ineffective administration of state resources.

## References


## External links

* "Learn From Those Who Are Doing Well" – Samira Bawumia